Fran Jurišić

**Zadatak: odrediti za svoju temu ili neku oglednu temu doktorskog istraživanja dizajn istraživanja s velikim N, s malim N te sa studijom slučaja**

Tema moje doktorske disertacije je radikalna desnica u Njemačkoj. Iako je riječ o kvalitativnom istraživanju pokušat ću odrediti dizajne istraživanja određene u zadatku. Dizajn istraživanja s **velikim n** bi započeo s određenjem istraživačkog problema koje bi glasilo: Koja je razlika između izbornog programa stranke radikalne desnice AfD i ostalih političkih stranaka u Njemačkoj na temelju parlamentarnih izbora od 2013. do 2025. godine? Nakon toga bi specificirao koncepte koji se koriste u istraživanju, od kojih bi glavni bio prikupljanje izbornih programa stranaka u navedenom periodu. Potom bi specificirao teorijski okvir koji bi se temeljio na teorijama političkih ideologija. Sukladno tome operacionalizirao bi koncepte i mjerenje tako da zadam koje će se točno dijelovi izbornog programa proučavati i odredio bi način mjerenja kako bi se vidjela razlika među političkim stavovima. Odabir slučajeva bi proveo na način da bi u obzir bile uzete samo programi relevantnih političkih stranaka koje su uspjele prijeći izborni prag i osvojili zastupnike u parlamentu. Kontrola alternativnih objašnjenja u ovoj vrsti istraživanja bila bi da se mora uzeti u obzir da se ovdje kompariraju političke stranke različitih ideologija te se na temelju toga ne može konstruirati sveobuhvatna ideologija radikalne desnice nego samo razlike između političkih ideologija relevantnih političkih stranaka u određenom periodu. Na kraju istraživanja bi se izvukli teorijskih zaključci o razlici radikalno desne ideologije u Njemačkoj od ostalih stranaka.

Dizajn istraživanja s **malim n** počeo bi s određivanjem istraživačkog pitanja: Koja je sličnost u izbornim programima radikalno desnih stranaka, *Die Republikaner* i AfD, na izborima za parlament Europske unije, kada navedene stranke postižu svoj najbolji rezultat, 1989. i 2024. godine? Specificirao bi koncepte koji se koriste u istraživanju tako da bi odredio kompariranje izbornih programa obiju stranaka u zadanim godinama kao glavni koncept. Zatim bi specificirao teorijski okvir na teoriju radikalne desnice u Njemačkoj. Također bi operacionalizirao bi koncepte i mjerenje tako da zadam koje će se točno dijelovi izbornog programa proučavati i odredio bi način mjerenja kako bi se analizirale sličnosti u izbornim programima. Odabir slučajeva bi se odnosio na izborne programe obiju stranaka iz 1989., odnosno 2024. godine. Kontrola alternativnih objašnjenja bila bi da se u ovom istraživanju želi komparacijom doći do sličnosti, koje su ostale prisutne u oba programa neovisno o vremenskoj razlici od više od tri desetljeća. Teorijski zaključak bi prikazao koji su konstantni stavovi u ideologiji radikalne desnice u Njemačkoj.

Dizajn istraživanja **studije slučaja** imao bi postavljeno ovakvo istraživačko pitanje: Kako relevantni politički akteri radikalne desnice svojim djelovanjem kreiraju ideologiju radikalne desnice u prva tri desetljeća 21. stoljeća? Koncepte u istraživanju bi specificirao određivanjem relevantnih aktera, koji bi obuhvaćali diskurs političke stranke, tjednika i *think tanka*, identificirane kao akteri radikalne desnice. Specificirao bi teorijski okvir tako da bi jasno označio što se podrazumijeva pod aktere političke ideologije radikalne desnice. Operacionalizirao bi koncepte i mjerenje na način da bi odredio izborne programe, političke nastupe, novinske članke i ostalu političku literaturu kao predmet proučavanja. Slučajeve bi odabrao tako da bi odredio relevantnost aktera radikalne desnice kao primarni uvjet, na primjer rezultati na izborima, naklada političke literature i novina te slični čimbenici. Za kontrolu alternativnih objašnjenja da je ovaj pristup pokušaj određivanja teorije političke ideologije kao skup djelovanja relevantnih aktera. Teorijski zaključak bi trebao analizom diskursa relevantnih političkih aktera radikalne desnice shvatiti na koji način njihovo djelovanje oblikuje samu ideologiju.